CELEX: 32007R1064
Language: lv
Date: 2007-09-17 00:00:00
Title: Komisijas Regula (EK) Nr. 1064/2007 ( 2007. gada 17. septembris ), ar kuru attiecībā uz avilamicīnu groza I pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos (Dokuments attiecas uz EEZ )

18.9.2007   
            
            
               LV
            
            
               Eiropas Savienības Oficiālais Vēstnesis
            
            
               L 243/3
            
         
      KOMISIJAS REGULA (EK) Nr. 1064/2007
   (2007. gada 17. septembris),
   ar kuru attiecībā uz avilamicīnu groza I pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos (1), un jo īpaši tās 2. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
   tā kā:
   
               (1)
            
            
               Visas farmakoloģiski aktīvās vielas, kuras Kopienā izmanto veterinārajās zālēs, kas paredzētas produktīvajiem dzīvniekiem, jānovērtē saskaņā ar Regulu (EEK) Nr. 2377/90.
            
         
               (2)
            
            
               Eiropas Zāļu aģentūrai tika iesniegts pieteikums attiecībā uz maksimāli pieļaujamo atlieku daudzumu noteikšanu avilamicīnam, ortosomicīnu grupas antibiotikām. Pamatojoties uz Veterināro zāļu komitejas ieteikumu šī viela būtu jāiekļauj I pielikumā Regulai (EEK) Nr. 2377/90 attiecībā uz cūkām (muskuļi, āda kopā ar taukiem, aknas un nieres), trušiem (muskuļi, tauki, aknas un nieres) un mājputniem (muskuļi, āda kopā ar taukiem, aknas un nieres) ar nosacījumu, ka avilamicīns nav izmantots tādām mājputnu sugām, no kurām iegūst olas lietošanai pārtikā.
            
         
               (3)
            
            
               Tādēļ Regula (EEK) Nr. 2377/90 ir attiecīgi jāgroza.
            
         
               (4)
            
            
               Lai, ņemot vērā šīs regulas noteikumus, varētu veikt pielāgojumus, kas saistībā ar šo regulu var būt vajadzīgi attiecīgo veterināro zāļu tirdzniecības atļaujās, kuras piešķirtas saskaņā ar Eiropas Parlamenta un Padomes 2001. gada 6. novembra Direktīvu 2001/82/EK par Kopienas kodeksu, kas attiecas uz veterinārajām zālēm (2), dalībvalstīm atvēl pietiekamu laikposmu līdz šīs regulas piemērošanai.
            
         
               (5)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2377/90 I pielikumu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. To piemēro no 2007. gada 18. novembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 17. septembrī
      
         
            Komisijas vārdā —
         
            priekšsēdētāja vietnieks
         
         Günter VERHEUGEN
         
      
   
   
      (1)  OV L 224, 18.8.1990., 1. lpp. Regulā jaunākie grozījumi izdarīti ar Komisijas Regulu (EK) Nr. 703/2007 (OV L 161, 22.6.2007., 28. lpp.).
   
      (2)  OV L 311, 28.11.2001., 1. lpp. Direktīvā jaunākie grozījumi izdarīti ar Direktīvu 2004/28/EK (OV L 136, 30.4.2004., 58. lpp.).
   
      PIELIKUMS
      Regulas (EEK) 2377/90 I pielikumā (“To farmakoloģiski aktīvo vielu saraksts, kurām ir noteikti atlieku maksimāli pieļaujamie daudzumi”) iekļauj šādu vielu:
      1.   Pretinfekcijas līdzekļi
      1.2.   Antibiotikas
      1.2.15.   Ortosomicīni
      
                  Farmakoloģiski aktīvā(-ās) viela(-as)
               
               
                  Marķieratliekas
               
               
                  Dzīvnieku suga
               
               
                  Atlieku maksimāli pieļaujamie daudzumi
               
               
                  Izmeklējamie substrāti
               
            
                  Avilamicīns
               
               
                  Dihlorizoevernīnskābe
               
               
                  Cūkas
               
               
                  50 μg/kg
               
               
                  Muskuļi
               
            
                  100 μg/kg
               
               
                  Tauki (1)
                  
               
            
                  300 μg/kg
               
               
                  Aknas
               
            
                  200 μg/kg
               
               
                  Nieres
               
            
                  Truši
               
               
                  50 μg/kg
               
               
                  Muskuļi
               
            
                  100 μg/kg
               
               
                  Tauki
               
            
                  300 μg/kg
               
               
                  Aknas
               
            
                  200 μg/kg
               
               
                  Nieres
               
            
                  Mājputni (2)
                  
               
               
                  50 μg/kg
               
               
                  Muskuļi
               
            
                  100 μg/kg
               
               
                  Tauki (3)
                  
               
            
                  300 μg/kg
               
               
                  Aknas
               
            
                  200 μg/kg
               
               
                  Nieres
               
            
         (1)  Cūkām un mājputniem šis maksimāli pieļaujamais atlieku daudzums attiecas uz ādu un taukiem dabīgās proporcijās.
      
         (2)  Neizmanto dzīvniekiem, no kuriem iegūst olas lietošanai pārtikā.
      
         (3)  Cūkām un mājputniem šis maksimāli pieļaujamais atlieku daudzums attiecas uz ādu un taukiem dabīgās proporcijās.